Wolf 1061c

Wolf 1061c arba WL 1061c – egzoplaneta, skriejanti apie raudonąją nykštukę Wolf 1061. Planeta yra antroji pagal nuotolį Wolf 1061 sistemoje, jos orbitinis periodas – 17,9 dienos.

Wolf 1061c yra vadinamoji superžemė, jos minimali masė yra 4,25 karto didesnė nei Žemės, o planetos spindulys – ~1,64 karto didesnis.

Wolf 1061c bei kitos dvi šios sistemos planetos buvo atrastos Naujojo Pietų Velso universiteto mokslininkų komandos ESO („European Southern Observatory“) observatorijos, esančios Čilėje, 3,6 m skersmens teleskopo „Harps“ spektrografu.http://www.independent.co.uk/news/science/wolf-1061c-astronomers-spot-nearest-planets-capable-of-supporting-life-ever-seen-a6776621.html

Manoma, kad Wolf 1061c galėtų būti tinkama gyvybei, nes, kaip tikimasi, ši planeta turi uolėtą paviršių, joje gali būti vandens.http://www.dailymail.co.uk/sciencetech/article-3362741/Super-Earth-just-14-light-years-away-Wolf-1061c-closest-habitable-planet-outside-solar-found.html Planeta patenka į Wolf 1061 žvaigždės, kuri yra daug vėsesnė už Saulę, gyvybės zoną. Wolf 1061c didysis pusašis yra 0,084 av, o Wolf 1061 sistemoje gyvybės zona tęsiasi nuo 0,073 iki 0,190 av (optimistiniu vertinimu). Wolf 1061 sistema yra santykinai netoli, už 13,8 šviesmečių, tad Wolf 1061c atradimo metu buvo artimiausia atrasta egzoplaneta, kurioje galimai egzistuoja gyvybė.http://www.smh.com.au/technology/sci-tech/astronomy/wolf-1061c-closest-planet-found-orbiting-in-a-stars-habitable-zone-14-light-years-from-earth-20151216-gloy0w.htmlhttp://www.sciencealert.com/astronomers-discover-closest-potentially-habitable-planet-wolf-1061c

 Šaltiniai 

Kategorija:Egzoplanetos